stanford-oval/wikipedia huggingface dataset:
עקיפת פרנל
רקע > רקע פיזיקלי

בעקיפה אנו מתמודדים עם הבעיה של גל מישורי שפוגע במחסום מישורי, ואנו רוצים לדעת כיצד הוא מתקדם במרחב. כדי לענות על זה, נסתכל על משוואת הגלים:
\ {\frac {\partial ^{2}}{\partial t^{2}}}\psi (t,{\vec {r}})=v^{2}\ \nabla ^{2}\psi (t,{\vec {r}})
זוהי משוואה דיפרנציאלית, שבה:
{\vec {r}} הוא המקום במרחב.
\ t הוא הזמן.
הפונקציה  \ \psi (t,{\vec {r}}) היא פונקציית הגל, המתארת מהי משרעת הגל בכל נקודה ובכל זמן.
\ v היא מהירות התקדמות הגל.
\ \nabla ^{2} הוא האופרטור לפלסיאן.
לפי תורת שטורם-ליוביל, ניתן לפתור בעיה זו בהפרדת משתנים. כיוון שנרצה לקדם את הגל במרחב, נפתור רק עבור החלק המרחבי, ונקבל את משוואת הלמהולץ:
\nabla ^{2}\Phi ({\vec {r}})+k^{2}\Phi ({\vec {r}})=0
עקיפת פרנל עוסקת בפתרון משוואת הלמהולץ עבור גל מונוכרומטי בקירוב הפראקסיאלי.
פיתוח מתמטי > מערכות עקיפה

תופעת העקיפה מתרחשת כאשר גל מישורי פוגע במחסום מישורי בעל מפתח, שהוא משטח שדרכו ישנה העברה, בעוד בכל שאר המישור אין העברה. מחסום פשוט הוא מחסום בעל מפתח, כך שלאחר המחסום הגל מתאפס למעט באזור המפתח, שם הגל עובר ללא שינוי. נוכל לבטא זאת מתמטית באופן הבא: משרעת הגל לאחר המחסום שווה למכפלת משרעת הגל המישורי שפגע בו בפונקציית ההעברה של המחסום. דוגמה לפונקציית העברה של מחסום כזה היא פונקציית המלבן הדו־ממדית, המתארת מפתח מרובע. מחסומים מורכבים יותר הם כאלה שמכפילים את הגל בהגברים שונים כתלות במיקום על המחסום. הגבר שהוא מספר מרוכב מציין כי בנוסף לשינוי המשרעת, נוסף לגל גם מופע.
פונקציית ההעברה של המחסום מסומנת  \ U(x',y',0), כאשר מערכת הצירים במישור המחסום z=0 מסומנת  \ x',y'. כאשר גל בעל פונקציית גל  \psi (t,{\vec {r}}) פוגע במחסום, הגל שעובר דרך המחסום יהיה  U(x',y',0)=\psi (t,{\vec {r}})U(x',y').  מערכת הצירים על פני מסך מישורי הניצב במרחק z מסומנת x,y והגל הפוגע במסך מסומן  \ U(x,y,z).
פיתוח מתמטי > פיתוח לפי פתרון ריילי זומרפלד

את תבנית העקיפה הכללית ביותר ניתן לחשב באמצעות פתרון ריילי זומרפלד (על שם הלורד ריילי וארנולד זומרפלד):
U(x,y,z)={\frac {1}{2\pi }}\iint _{-\infty }^{\infty }{\tilde {U}}(k_{x},k_{y},0)e^{ikz{\sqrt {1-{\frac {k_{x}^{2}}{k^{2}}}-{\frac {k_{y}^{2}}{k^{2}}}}}}e^{i(k_{x}x+k_{y}y)}dk_{x}dk_{y}
כאשר  {\tilde {U}} הוא התמרת הפורייה הדו־ממדית של פונקציית הגל ב-z=0.
במילים אחרות, פתרון ריילי זומרפלד סוכם את כל הגלים שמגיעים (בתדרים מרחביים שונים) לפונקציית המחסום, ומקדם אותם במרחב עד למישור z. אינטגרל זה לרוב אינו פתיר אנליטית.
קירוב פרנל למעשה מדבר על הקירוב הפראקסיאלי, והתנאי לקיומו הוא: 
 \theta <<\pi \Leftrightarrow \left|{\frac {k_{x}}{k}}\right|,\left|{\frac {k_{y}}{k}}\right|<<1
בקירוב זה, נפתח את התמרת הפורייה של פונקציית הגל לטור טיילור, ונקבל:
 e^{ikz{\sqrt {1-{\frac {k_{x}^{2}+k_{y}^{2}}{k^{2}}}}}}\approx e^{ikz}e^{\frac {-i(k_{x}^{2}+k_{y}^{2})z}{2k}}
וכשנציב בפתרון הכללי נקבל:
U(x,y,z)={\frac {1}{2\pi }}\iint _{-\infty }^{\infty }{\tilde {U}}(k_{x},k_{y},0)e^{ikz}e^{\frac {-i(k_{x}^{2}+k_{y}^{2})z}{2k}}e^{ik_{x}x+ik_{y}y}dk_{x}dk_{y}
ניזכר כי:  {\frac {1}{2\pi }}{\mathcal {F}}^{-1}[{\tilde {U}}(k_{x},k_{y},0)]=U(x,y,0)
כעת, נסתכל על החלק באינטגרנד שהוא לא  {\tilde {U}}
ונשתמש באינטגרל:  \int _{-\infty }^{\infty }e^{-\alpha x^{2}+\beta x}dx={\sqrt {\frac {\pi }{\alpha }}}e^{\frac {\beta ^{2}}{4\alpha }}
ונקבל:
{\mathcal {F}}_{k_{x},k_{y}}^{-1}\left[{\frac {e^{ikz}}{2\pi }}e^{\frac {-i(k_{x}^{2}+k_{y}^{2})z}{2k}}\right]={\frac {-ike^{ikz}}{2\pi z}}e^{\frac {ik(x^{2}+y^{2})}{2z}}=U_{3D}
כאשר  U_{3D} היא פונקציה של גל כדורי המתקדם במרחב תלת־ממדי. התוצאה:
U(x,y,z)={\mathcal {F}}^{-1}[{\mathcal {F}}[U(x,y,0)]{\mathcal {F}}[U_{3D}]]=U(x,y,0)*U_{3D}
כאשר המעבר האחרון נובע ממשפט הקונבולוציה. קיבלנו את עקיפת פרנל כקונבולוציה של תבנית הכניסה עם גל כדורי.
פיתוח מתמטי > פיתוח לפי פתרון ריילי זומרפלד > עקרון הויגנס פרנל

עקרון הויגנס פרנל קובע כי ניתן להתייחס לכל נקודה בחזית גל כמקור נקודתי של גל חדש: כל נקודה שמופרעת על ידי מעבר של גל דרכה הופכת למקור של גל כדורי, וההתאבכות של כל הגלים הכדוריים היא הגל הכולל המתקדם במרחב. יש לשים לב כי עקרון הויגנס פרנל תקף רק בקירוב הזוויות הקטנות. אפשר לראות את עקרון הויגנס בא לידי ביטוי בנוסחת הקונבולוציה של עקיפת פרנל.
למעשה, יש שקילות בין עקרון הויגנס ועקיפת פרנל. נראה שקילות זו על ידי פיתוח באמצעות עקרון הויגנס.
פיתוח מתמטי > פיתוח לפי עקרון הויגנס

לפי עקרון הויגנס, הקשר בין הגל הפוגע במסך לבין הגל היוצא מהמחסום נתון במערכת צירים קרטזית על ידי:
כאשר k מספר הגל והאינטגרל הוא על כל המחסום. קירוב פרנל תקף כאשר מתקיים:
בתנאי זה ניתן לקרב את המכנה של האינטגרנד ל- \ z ואת השורש באקספוננט המרוכב לטור טיילור מסדר שני:
לאחר הקירוב מתקבלת תוצאת עקיפת פרנל:
פיתוח מתמטי > הצגות נוספות

את עקיפת פרנל ניתן גם להציג בצורה הבאה:
זאת ניתן לכתוב באמצעות התמרת פורייה עם כיווץ בתדר. התמרת פורייה הדו-ממדית של פונקציה  \ g(x,y) מוגדרת:
כאשר  \ f_{X},f_{Y} הם התדרים המרחביים בכיוונים x,y בהתאמה. מכאן:
ואם נגדיר:
אז:
תוצאות של עקיפת פרנל

בהרבה מקרים יומיומיים נתקלים בעקיפת פראונהופר, כי תנאיה מתקיימים והיא יותר נוחה לחישוב. אף על פי כן, ישנן מספר תוצאות מעניינות לחישוב תבנית העקיפה בקירוב פרנל.
תוצאות של עקיפת פרנל > אפקט טלבוט

אפקט טלבוט הוא אפקט המתרחש בעקיפה בשדה הקרוב (קירוב פרנל). כאשר גל מישורי מונוכרומטי פוגע בסריג עקיפה מחזורי בגבול השדה הקרוב (עקיפת פרנל), במרחקים מסוימים פונקציית הגל תהיה זהה לפונקציית הסריג (עד כדי הזזת פאזה שנובעת מהתקדמות הגל במרחב). מרחקים אלו נקראים מרחקי טלבוט.
תוצאות של עקיפת פרנל > עדשה בקירוב פרנל

נניח גל מונוכרומטי  U_{0}(x',y',0) שפוגע בעדשה מרכזת. נרצה לחשב את השדה במוקד העדשה  U(x,y,f).
תחילה, ניעזר בפונקציית התמסורת של עדשה:  t_{l}=e^{-{\frac {ik}{2f}}(x^{2}+y^{2})}. נשתמש בקירוב פרנל ונקבל:
U(x,y,f)={\frac {e^{{\frac {ik}{2f}}(x^{2}+y^{2})}}{i\lambda f}}\iint _{-\infty }^{\infty }U_{0}(x',y',0)[t_{l}(x',y')e^{{\frac {ik}{2f}}(x'^{2}+y'^{2})}]e^{-{\frac {ik}{f}}(xx'+yy')}dx'dy'
נבחין כי  t_{l}(x',y')e^{{\frac {ik}{2f}}(x'^{2}+y'^{2})}=1, ולכן:
U(x,y,f)={\frac {e^{{\frac {ik}{2f}}(x^{2}+y^{2})}}{i\lambda f}}\iint _{-\infty }^{\infty }U_{0}e^{-{\frac {ik}{f}}(xx'+yy')}dx'dy'
כלומר, במרחק המוקד של העדשה, היא מבצעת התמרת פורייה לפונקציית הגל שמגיעה אליה, עם תוספת פאזה. אם המקור נמצא במרחק  f לפני העדשה, איבר הפאזה מתבטל ומתקבל טרנספורם פורייה בדיוק.
עבור עדשה מפזרת, מתקבל טרנספורם פורייה במרחק מוקד מהצד של המקור (מרחק  -f).
ראו גם

עקיפה
עקיפת פראונהופר
עדשת פרנל
לקריאה נוספת

Joseph W. Goodman, Introduction to Fourier Optics, 2nd edition, McGraw-Hill, 1996, Chapter 4
Francis A. Jenkins, Harvey E. White, Fundementals of Optics, 4th edition, McGraw-Hill, Chapter 18
הערות שוליים

↑  Francesco Maria Grimaldi, Physico-mathesis de lumine, coloribus, et iride, aliisque adnexis... (הפיזיקה המתמטית של אור, צבע וקשת, ועוד דברים מצורפים...) (Bologna, Italy: Vittorio Bonati, 1665), 
וכן: "Propositio I. Lumen propagatur seu diffunditur non solum directe, refracte, ac reflexe, sed etiam alio quodam quarto modo, diffracte." (הצעה 1: אור מתקדם או מתפשט לא רק בקווים ישרים, בשבירה ובהשתקפות, אלא גם בדרך רביעית: עקיפה) Light עמ' 1-11
↑  מכתב של ג'יימס גרגורי אל ג'ון קולינס, מהתאריך 13.05.1673, "התכתבות של אנשי מדע של המאה ה-17", עורך: סטפן ג'ורדן ריגוד (אוקספורד, אנגליה, 1841), כרך 2, עמודים 251-255, ובייחוד עמ' 254
↑  הפיתוח של פונקציה זו מופיע בספר Joseph W. Goodman, Introduction to Fourier Optics, 2nd edition, McGraw-Hill, 1996, עמ' 96-99
| גלים |
| --- | --- | --- |
| מאפיינים | משרעת • תדירות • מופע • אורך גל • וקטור גל • מספר גל • מהירות פאזה • מהירות חבורה • קיטוב |  |
| תופעות | החזרה  • העברה • שבירה • התאבכות • עקיפה • נפיצה • בליעה |  |
| מושגים | גל עומד • אפנון • חבילת גלים • תווך • מתנד הרמוני • תהודה • אפקט דופלר |  |
| אנליזה | משוואת הגלים • משוואת הלמהולץ • עקרון הויגנס • עקרון פרמה • חוקי פרנל |  |
| סוגי גלים | גל מישורי • גל כדורי • גל רוחב • גל אורך • פולס • קרינה אלקטרומגנטית • גל קול • גל (מים) • פונקציית גל |  |
מערכות הצירים בניסויי עקיפה. באיור מודגמת פונקציה מעגלית כפונקציית ההעברה של המחסום
עקיפה של גל מישורי דו־ממדי דרך סדק יחיד. ניתן לראות כאן הדגמה של עקרון הויגנס פרנל - כל נקודה בחזית הגל מהווה מקור נקודתי של גל כדורי
אלימלך מליז'נסק

.
רבי אלימלך (וייסבלום) מלִיזֶ'נְסְק (ה'תע"ז – כ"א באדר ה'תקמ"ז; 1717 – 1787) היה אדמו"ר בדור השלישי לחסידות. מתלמידיו הבולטים של המגיד ממעזריטש, הראשון בין מבססי התנועה בפולין רבתי ומחשובי הוגיה. ספרו "נועם אלימלך" שיצא לאור לאחר מותו בידי בנו ותלמידו נחשב כחיבור מרכזי של החסידות המוקדמת, שבו בין השאר מנוסח אידיאל הצדיק.
תולדות חייו

נולד בטיקטין למירל (מיריש) ולרבי אלעזר ליפמן, למשפחה בת שישה ילדים, שאחד מהם הוא רבי משולם זוסיא מאניפולי, הידוע יותר בשם "ר' זושא".
עוד בצעירותו למד קבלה לפי שיטת האר"י, ובשלב מסוים הצטרף לאחיו, רבי זושא מאניפולי, ללימודים בעיר רובנה אצל המגיד ממזריטש. למד אצל רבי חנינא ליפא מחמלניק, תלמיד הבעש"ט. ערך מסעות "גלות" יחד עם אחיו רבי זושא. מסעות אלו מתוארים בסוגה ספרותית חסידית המכונה "האחים הקדושים". אחרי פטירת רבו המגיד ממזריטש הפך לממשיך דרכו בארצות גלציה ופולין, שם הקים בליז'נסק בית מדרש ונודע כצדיק וקדוש וכבעל מופת, במיוחד נודע כמחזיר אנשים בתשובה וכמורה דרך בעבודת ה'. נפטר בכ"א באדר ה'תקמ"ז בעירו ליז'נסק. אחריו שימש ברבנות בנו רבי אלעזר.
חידושו בתנועת החסידות

רבי אלימלך מליז'נסק פיתח את תורת הצדיק החסידית. בראשיתה הורתה תורת הבעל שם טוב דרך לכל אדם מישראל להעלות את נשמתו בדרך של גאולה אישית, על ידי הבנה שאין העולם הזה אלא קליפה גשמית למציאות שבה שורה האלוהות בכל (הכלל "לית אתר פנוי מיניה"). הבנה זו מאפשרת, על פי תורת החסידות, לנשמה להתעלות אל שורשה, לבצע תיקון ולשאוב שפע לעולם. אולם, כאשר החלה התנועה החסידית להתפשט ולצבור נאמנים, התברר כי דרישה תפיסתית זו היא דרישה אליטיסטית, שאינה מתאימה להמון, שאיננו מסוגל להתעלות מיסטית. הגורם דרכו יכולה נפש האדם להתעלות ולתקן את עצמה מחד, ולשאוב את השפע האלוהי מן העולמות העליונים מאידך, סברו מנהיגים חסידיים בתקופה זו, היא דרך התדבקות בדמותו של הצדיק. הצדיק הוא הצינור היורד אל עדתו, מעלה אותה עמו ומזרים אליה את השפע. הצדיק הוא "תורה חיה" לעדתו, לכן יש לעקוב בדייקנות אחר כל מנהגיו והנהגותיו. יתרה מזו, קובע רבי אלימלך, אדם מישראל אינו יכול למלא את ייעודו בעבודת ה', אלא אם יתדבק בצדיק מסוים ויתעלה באמצעותו. כיוון שהצדיק מקדיש את כל-כולו להזנה רוחנית של עדתו, על עדת החסידים לתמוך בצדיק מן הבחינה החומרית הגשמית ולכלכל אותו.
על פטירתו של רבי אלימלך בתורת החסידות

רבי אלימלך נפטר בכ"א באדר תקמ"ז בעיר רבנותו בליז'נסק, וקברו הפך למקום עלייה לרגל. בכתובת על המצבה לא מופיעה שנת פטירתו בצורה הרגילה, אלא נכתב 'נפטר בכ"א אדר שנת תנצב"ה'; בגימטריה, ל'תקמ"ז' ול'תנצב"ה' ערך מספרי זהה.
האגדה מספרת, שכשהגיעה שעתו של רבי אלימלך להיפטר מן העולם, סמך את ידיו על ראשי תלמידיו, ולארבעה מהם הקרובים ביותר העביר מכוחו הרוחני:
לחוזה מלובלין, ממנו ביקש לחנוך את בן אחייניתו ר' צבי אלימלך שפירא מדינוב, נתן את הכוח של מאור עיניו.
למגיד מקוז'ניץ נתן את כוחו שבלב.
לרבי מנחם מנדל מרימנוב נתן את כוח הנשמה שבמוחו.
לרבי מאפטא נתן את כוחו שבפיו.
עוד הבטיח רבי אלימלך, כי מי שיעלה לקברו לאחר מותו, לא ייפטר מהעולם בלא תשובה.
יום פטירתו, כ"א באדר, נקבע כהילולה גדולה ומרכזית, ורבים פוקדים את קברו.
מקום קברו

לפני מלחמת העולם היה אוהל על הקבר, שאליו הגיעו המוני חסידים להשתטח ולהתפלל.
בימי מלחמת העולם השנייה ביקשו הגרמנים שיפתחו את הקבר לראות מה טמון בו. חסידים שנכחו אז מספרים, כי הגופה הייתה באותו מצב כפי שהונחה לקבורה בלי שתחסר כלום.
יש עדויות שמספרות שאחר שעזבו הגרמנים את הקבר פינו את הגופה ממקומה וקברו אותה במקום אחר כדי שלא יזלזלו בגופו של הצדיק כמו שהיו הגרמנים רגילים להרוס קברים.[דרוש מקור]
אם כי, ידוע לכל שהרבי רבי אלימלך ציווה שלא יקברו אף אחד נוסף איתו באהל, ושהקפידו ושימרו את זה. ולאחר השואה על מנת לאתר את המיקום המדויק סרקו את הקרקע לזיהוי חללים תת-קרקעיים (=קברים), והחלל היחיד שלא היו סביבו עוד חללים, זוהה בבירור כקברו של הרבי רבי אלימלך.[דרוש מקור]
במוצאי כ"א באדר תשע"ח התלקחה שרפה בציון כתוצאה מנרות שהודלקו במקום, בעקבות כך הוציאה העירייה המקומית צו סגירה למבנה מחשש להתמוטטותו, לאחר חג הפסח נפתח הציון שוב למעט החדר בו הדליקו נרות.
מתלמידיו

בנו, רבי אלעזר וייסבלום
החוזה מלובלין
ה"מאור ושמש"
המגיד מקוז'ניץ
רבי מנחם מנדל מרימנוב
רבי אברהם יהושע השיל מאפטא
רבי משה מפשוורסק
רבי אפרים יצחק מפרעמיסלא מחבר פירוש למשניות "משנה ראשונה" ו"משנה אחרונה"
רבי משה יהודה לייב מסאסוב
רבי דוד בידרמן מללוב
רבי אהרן אריה לייב מפרמישלאן
רבי נפתלי צבי הורביץ מרופשיץ
רבי ישכר דב בארון מראדושיץ
רבי מאיר מאפטא
רבי אורי מסטרליסק ה"שרף"
רבי שמעון מרילס מירוסלב
רבי אפרים פישל מסטריקוב
חיבוריו > נועם אלימלך

חיבורו "נועם אלימלך" ככל הידוע והמפורסם (דפוס ראשון לבוב תקמ"ח) - אך לפי בן יעקב המביא בספרו דפוס ראשון הוא קוריץ תקמ"ח אשר נדפס גם על ידי בנו רבי אליעזר ליפמן וזהו באמת הדפוס הנדיר שאינו מצוי בכלל למעט שניים שלושה עותקים. הדעה הרווחת היא הדפוס לבוב שנדפס גם באותה השנה (תקמ"ח) כי הוא יותר מצוי וגם נדפס עם הסימנים והנקודות הדפוס הראשון.
(ככל הנראה בשאר המביאים לא היה ליפניהם דפוס זה שאינו ידוע כמעט.)
נועם אלימלך המחולק לשני חלקים: פירוש על התורה, ו"ליקוטי שושנה" - פירוש על פסוקי תנ"ך ומאמרי חז"ל. היה מראשוני ספרי החסידות, ובו עיקרי דרכו ושיטתו, אשר קובצו יחד על ידי בנו אלעזר, ונערכו לפי סדר פרשיות השבוע. דברי התורה נאמרו על ידי רבי אלימלך בשבת ונכתבו על ידי בנו. לאחר שהראם לאביו קיבל את ברכתו, אך על-פי ציוויו לא הביא את הספר לדפוס עד לאחר פטירתו, "מהטעם הכמוס". ספר זה הוא נכס צאן ברזל בתנועת החסידות ורבים קובעים בו לימוד מדי שבת. בהסכמות לספרו, שניתנו מפי גדולי רבני הקהילה, הורעפו עליו ועל ספרו שבחים רבים.
חיבור קטן הנקרא ביידיש "צעטל (פתקה) קטן", ובו מספר הוראות להנהגה יומיומית בכמה פסקאות.
חיבוריו > תפילה קודם התפילה

רבי אלימלך חיבר תפילה שנועדה לאמירה כהכנה לתפילת שחרית, הידועה כתפילה קודם התפילה או תפילת רבי אלימלך.
קטע מתוך התפילה הולחן והפך לשיר, שבוצע במקור על ידי הזמר החסידי אברהם פריד, בשם 'אדרבה', ואחריו הוציאו יהורם גאון ועובדיה חממה לחן שונה לאותה תפילה:
אַדְּרַבָּה, תֵּן בְּלִבֵּנוּ שֶׁנִּרְאֶה כָּל אֶחָד מַעֲלַת חֲבֵרֵינוּ וְלא חֶסְרונָם, וְשֶׁנְּדַבֵּר כָּל אֶחָד אֶת חֲבֵרו בַּדֶּרֶךְ הַיָּשָׁר וְהָרָצוּי לְפָנֶיךָ, וְאַל יַעֲלֶה שׁוּם שנְאָה מֵאֶחָד עַל חֲבֵרו חָלִילָה וּתְחַזֵּק הִתְקַשְּׁרוּתֵנוּ בְּאַהֲבָה אֵלֶיךָ, כַּאֲשֶׁר גָּלוּי וְיָדוּעַ לְפָנֶיךָ. שֶׁיְּהֵא הַכּל נַחַת רוּחַ אֵלֶיךָ
יש גרסה אחרת בנוסף לגרסה הידועה שבה התפילה יותר ארוכה ונראה שזו הנוסחה האמיתית היות שהנוסח המקובל נפסק באמצע בקשה ונראה בעליל שיש המשך.
לחניו

רבי אלימלך הלחין מספר ניגונים. חלקם השתמרו עד היום. חיים בנט הוציא בסוף שנות ה-80 קלטת בשם "והשיב לב אבות" ובה תשעה ניגונים, שהשתמרו בקרב משפחת שיף, צאצאיו של רבי אלימלך. בשנת 2012 הוציא דוד מאיר רוס, דיסק ראשון בסדרת רננו צדיקים בשם "איש חסיד" ובו עשרה ניגונים המתייחסים לרבי אלימלך.
לרבי אלימלך היה אף ריקוד מיוחד ("ריקוד השערים") בו היה רוקד, אם כי יש המפקפקים בייחוס הריקוד אליו.
יש ניגון שמחה מפורסם המיוחס לרבי אלימלך, אך רבי שלמה הלברשטאם ועוד יוצאי גליציה העידו שזו טעות, והמחבר של הניגון גם נקרא אלימלך וכך השתרבבה הטעות כשהניגון כונה "אלימלך'ס טאנץ" (ריקודו של אלימלך).
משפחתו ושושלתו

רבי אלימלך היה אחיו של רבי משולם זוסיא מאניפולי (ר' זושא מאניפולי).
רבי אלימלך נישא בשינובה לשפרינצא בתו של הרב אהרן רוקח (אחיו של הרב אלעזר רוקח) ממנה נולדו לו ילדיו. לאחר פטירתה נישא לגיטל בתו של הרב יעקב מרגליות.
גיסו היה רבי יהושע משינובה (אביו של רבי יעקב מטיטשין בעל ספר ברכת יעקב על חושן משפט).
גיסו הנוסף הוא הרב בכר"ך, שבנו צבי הירש בכר"ך היה גר בטיקטין. (מאיגרת של ר' אלימלך מליז'ענסק הנמצא בספר "דרכי נועם" שבתוך ספר "דרכי צדק" של זכריה מנדל)
ילדיו היו:
רבי אלעזר, כתב את "אגרת הקודש" המודפסת בסוף ספר נועם אלימלך.
רבי אליעזר ליפא, כיהן כאדמו"ר בחמלניק
רבי יעקב ממוגלינצא. נפטר בכ' בניסן.
מיריש, אשת הרב אליהו אלוביץ משדה לבן, בנו של הרב יעקב מלנצוט.
אסתר עטיל (נפטרה 1801), אשת רבי ישראל מפריסטיק. צאצאיהם; 1. אלימלך שגר בליז'ענסק והוא אביו של ר' אברהם גבירצמן מגורליץ. 2. חתנם יצחק לייב וגשל אב"ד פריסטיק.
חתן נוסף היה הרב שמואל צורף. אין ידועים פרטים על אשתו, וייתכן שהיה בעלה של מיריש לאחר שהתאלמנה.
חלק מצאצאיו כיהנו באדמו"רות, בהם מפורסמים רבי אלימלך ויסבלום מרודניק ובנו רבי אלעזר מריישא. על צאצאיו נמנים גם מאיר יערי, פוליטיקאי ישראלי וממנהיגי השומר הצעיר, הרב אורי ויסבלום משגיח ישיבת נחלת הלויים. ואחיו הרב חיים נפתלי ויסבלום שכיהן כרבו של מושב שדה יעקב ורבה של שכונת נווה שאנן בחיפה,
גלריה

רחבת הכניסה לציון בליז'נסק
שער הכניסה לחצר הציון
האוהל מבחוץ
האוהל מבפנים. במרכז נראה קברו של רבי אלימלך
קברו ומצבתו של רבי אלימלך
לקריאה נוספת

הנאהבים והנעימים-האחים רבי זושא ורבי אלימלך מליז'נסק, שמחה רז, הוצאת יריד הספרים 2009
משה הכהן שיטת רבי אלימלך מליז'נסק בסוגיות האלוקיות ומשמעותה לעבודת ה' באתר ספריית אסיף
זאב קיציס, המורים הגדולים של החסידות, ידיעות ספרים 2023, עמ' 130–149
הערות שוליים

↑  הבהרה: ידוע שבנו הגדול רבי אלעזר נקרא בשם המשפחה ויסבלום אך לא כל הדעות נחרצות אם לרבי אלימלך עצמו היה בכלל שם משפחה
↑  ברוב מוחלט של המובאות "ליז'ענסק"
↑  עמנואל אטקס, תנועת החסידות בראשיתה, משרד הביטחון – ההוצאה לאור, תשנ"ח עמ' 73-75
↑  =תהא נשמתו צרורה בצרור החיים
↑  שחשדו שהיהודים החביאו שם את כספם מפני הגרמנים (1. כי הם ראו שיש ליהודים זיקה חזקה למקום. 2. שמא כדי שהקבר וזכות הצדיק יגנו על כספם.)
↑  הסיפור המלא.
↑  הרה"ק רבי אלימלך מליזענסק. עובדות ועדויות מימי השואה ליום ההילולא כ"א אדר., באתר גנזך קידוש השם.
↑  ציונו של רבי אלימלך מליז'ענסק זיע"א עלה בלהבות, באתר JDN
↑  "התנצלות בן המחבר" בתחילת הספר נועם אלימלך.
↑  מילות השיר, באתר 'שירונט'.
↑  ראו כאן את צורת הריקוד. ברקע מנוגן שיר המיוחס לרבי אלימלך מליז'נסק.
↑  "קהילות" המבשר כ"א בתמוז תשע"ב. חוברת המצורפת לאלבום "איש חסיד".
↑  ראו עליו בהקדמת הספר מעשה רוקח (באתר היברובוקס).
| --- | --- |
בקרת זהויות :  NLI: 987007260707805171  PLWABN: 9810672829305606  GND: 136792677  ISNI: 0000 0000 6686 8735  LCCN: n85009707  MusicBrainz: 07da6d5c-4d87-4b56-9cd8-085f81cb5a33  NLA: 35681734  NTA: 194294153  RERO: 02-A024412258  Trove: 1040175  VIAF: 33416737   WorldCat (עם VIAF): 33416737 
קברה של בתו של רבי אלימלך אסתר אטל אלבאום (נפטרה ב־1800) בבית העלמין היהודי הישן בפרישטק שבפולין
בית הכנסת האורחים בליז'נסק, בסמוך לציון ה"נועם אלימלך"
ציונו של ה"נועם אלימלך"
האוהל שנבנה על קברו של רבי אלימלך בליז'נסק
בית הינשוף

| --- | --- |

לוגו הסדרה בעברית
 סוגה:  הנפשה, פנטזיה, קומדיה
 יוצרים:  דנה טרס
 כותבים:  Molly Ostertag, דנה טרס 
 מדבבים:  Sarah-Nicole Robles (Luz Noceda) וונדי מאליק (Edalyn Clawthorne) מאי ויטמן (Amity Blight) Zeno Robinson Michaela Dietz מת'יו ריס Cissy Jones טאטי גבריאל איסק ראיין בראון Elizabeth Grullón אלכס הירש Fryda Wolff 
 מדבבים בעברית:  מיה אלון ענת ניב דני לשמן יובל גרבש עינת אזולאי אדם ריפטין גיא גולדברג אורי זלצמן עמית מטלון נעה קשפיצקי אלעד סמוכה רועי ניב מאיה מיטלפונקט מייה קדוש אליענה מגון עדי ביטי רונה בקרמן הדר שחף-מעיין אוהד שחר גדי לוי שירלי לילו גלעד קלטר
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  43
 הפקה
 חברת הפקה:  Disney Television Animation
 הפצה:  אולפני הנפשת הטלוויזיה של דיסני 
 עורכים:  Kevin Locarro 
 אורך פרק:  כ-22 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  10 בינואר 2020 – 8 באפריל 2023
 תקופת שידור בישראל:  1 ביולי 2020 – 30 ביוני 2023
 קישורים חיצוניים
 אתר רשמי
 דף התוכנית ב-IMDb
 
יוצרת הסדרה דנה טרס מחזיקה את גביע פרס פיבודי במעמד הנאום על הזכייה בפרס בטקס של שנת 2021
בית הינשוף (באנגלית: The Owl House) היא סדרת הנפשה אמריקאית, מסוגת פנטזיה וקומדיה, שנוצרה על ידי דנה טרס והופקה על ידי Disney Television Animation.
הסדרה שודרה לראשונה בארצות הברית בערוץ דיסני ב-10 בינואר 2020. בישראל הסדרה שודרה לראשונה בדיבוב עברי בערוץ דיסני ב-1 ביולי 2020.
בנובמבר 2019 הסדרה חודשה לעונה שנייה, אשר שודרה לראשונה במקור ב-12 ביוני 2021 ובישראל ב-5 בספטמבר באותה שנה.
במאי 2021 הסדרה חודשה לעונה שלישית ואחרונה שבנויה משלושה פרקי ספיישל. העונה השלישית החלה את שידוריה במקור ב-15 באוקטובר 2022 ובישראל ב-5 באפריל 2023. פרק הסיום של הסדרה שודר בארצות הברית ב-8 באפריל 2023 ובישראל ב-30 ביוני של אותה שנה. בישראל משום מה בפרק האחרון לא היה את הסוף שהם הפכו לבוגרים, אך בסופו של דבר, ב-27 בפברואר 2024, הפרק שודר שנית עם הסוף.
עשרה פרקים קצרים בשם Look Hooo's Talking בפורמט אפטר-שואו שודרו לאחר פרקים בטלוויזיה ועלו לערוץ היוטיוב הרשמי של ערוץ דיסני יממה לאחר שידור הפרק בטלוויזיה. בפרקים מככבים שני ינשופים – הורוס הרשו אותו מדבב אלכס הירש, ואוליביה קים אותה מדבבת שרה-ניקול רובלס. שני הינשופים מופיעים בשידור חי כביכול ומדברים על האירועים האחרונים ובוחרים כמה מהפרטים שעשויים להשפיע בהמשך התוכנית. בסוף כל פרק, הקרדיטים רצים במהירות. כאשר משהים את הקרדיטים מתגלים שמות הצוות שהם משחקי מילים על שמות הצוות האמיתי של התוכנית. לדוגמה: דנייטינגייל טרס (Danightingale Terrace) היא היוצרת דנה טרס (Dana Terrace). הפורמט בוטל בפרק "תבונה וחוסר רגישות" (Sense and Insensitivity).
כל העונות זמינות לצפייה בשירות הסטרימינג "דיסני+".
סקירה כללית > בטלוויזיה

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 19 | 10 בינואר 2020 | 29 באוגוסט 2020 | 1 ביולי 2020 | 1 ביולי 2021 |
|  | 2 | 21 | 12 ביוני 2021 | 28 במאי 2022 | 5 בספטמבר 2021 | 12 באוגוסט 2022 |
|  | 3 | 3 | 15 באוקטובר 2022 | 8 באפריל 2023 | 5 באפריל 2023 | 30 ביוני 2023 (בלי הסוף) 27 בפברואר 2024 (עם הסוף) |
סקירה כללית > קצרים

| שמות הסדרות באנגלית | מספר פרקים | תקופת שידור בארצות הברית ארצות הברית> שידור ראשון | תקופת שידור בארצות הברית ארצות הברית> שידור אחרון |
| --- | --- | --- | --- |
| Look Hooo's Talking | 10 | 10 בינואר 2020 | 20 במרץ 2020 |
| Owl Pellets | 5 | 4 באפריל 2020 | 2 במאי 2020 |
| Chibi Tiny Tales (Chibiverse) | 3 | 17 במאי 2022 | 10 בספטמבר 2022 |
דיבוב

| שם הדמות | נטייה מינית | מדבב/ת באנגלית | מדבב/ת בעברית |
| --- | --- | --- | --- |
| לוז נוסדה | ביסקסואלית | שרה-ניקול רובלס | מיה אלון |
| אידה קלוטורן | ביסקסואלית | ונדי מאליק | ענת ניב |
| קינג |  | אלכס הירש | דני לשמן |
| שופי (בדיבוב העברי) הוטי (בדיבוב המקורי באנגלית) |  | אלכס הירש | יובל גרבש |
| וילו פארק | פאנסקסואלית | טאטי גבריאל | עינת אזולאי |
| גאס (אוגוסטוס) פורטר |  | אייזק ריאן בראון | אדם ריפטין (2020) |
| גאס (אוגוסטוס) פורטר |  | אייזק ריאן בראון | גיא גולדברג (2021) |
| גאס (אוגוסטוס) פורטר |  | אייזק ריאן בראון | עמית מטלון (2022) |
| האספן |  | פרידה וולף | עמית מטלון |
| אמיטי בלייט | לסבית | מיי ויטמן | נעה קשפיצקי |
| אמירה בלייט |  | אריקה לינדבק | אלעד סמוכה (2020–2021) |
| אמירה בלייט |  | אריקה לינדבק | נעה קשפיצקי |
| אדריק בלייט |  | ריאן אופלנגן | רועי ניב |
| אודליה בלייט |  | רייצ'ל מקפרלן | רונה בקרמן (פרק 2) הדר שחף-מעיין (פרק 20) |
| אלאדור בלייט |  | ג'ים פירי | אוהד שחר |
| האנטר / השומר המוזהב | ביסקסואל | זנו רובינסון | יובל גרבש |
| המנהל באמפ |  | במפר רובינסון | גדי לוי |
| הקיסר בלוס / פיליפ ויטביין |  | מתיו ריס | גדי לוי |
| פיליפ ויטביין |  | אלכס לותר | גדי לוי |
| לילית קלוטורן | א-רומנטית א-מינית | סיסי ג'ונס | שירלי לילו |
| קאמילה נוסדה |  | אליזבת גרולון | שירלי לילו |
| באשה |  | עדן ריגל (Eden Riegel) | מאיה מיטלפונקט (2020-2021) |
| באשה |  | עדן ריגל (Eden Riegel) | מייה קדוש (עונה 2, פרק 6) |
| באשה |  | עדן ריגל (Eden Riegel) | אליענה מגון (עונה 2, פרק 11 ו-13) |
| באשה |  | עדן ריגל (Eden Riegel) | עדי ביטי (עונה 3, פרק 2) |
| טיבלס טיבלי גרים האמר השלישי |  | פרבש צ'ינה | גדי לוי |
| באט קווין |  | איזבלה רוסליני |  |
| מאטולומיול (מאט טולומיול) |  | חורחה דיאז | אורי זלצמן |
| גאווין |  | ניק דודאני |  |
| אנגמר |  | הארווי גילן |  |
| בריה |  | פליקה דאי |  |
| דל קלוטורן (אבא של אידה ולילית) |  | פיטר גאלגר |  |
| גוונדולין קלוטורן (אמא של אידה ולילית) |  | דב דוצר | הדר שחף-מעיין |
| דאריוס (ראש איגוד הגושים החיים) |  | קסטון ג'ון | גלעד קלטר |
| ריין (ראש איגוד המשוררים) | א-בינארי | אבי רוקה | אורי זלצמן |
| טארה סנאפדראגון (ראש איגוד הצמחים) |  | דברה וילסון | הדר שחף-מעיין |
| אדריאן גריי (ראש איגוד האשליות) |  | נושיר דלאל | אורי זלצמן |
| סנאגלבאק |  | ארין הנסון |  |
| פאפא טיטאן |  | ארין הנסון | יובל גרבש |
| מאשה | א-בינארי | גריי דליסל | מייה קדוש בר סביר (עונה 3) |
דמויות

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.